มอส เผยคำพูดสุดท้ายก่อนจาก น้ำตาล เดอะสตาร์ ตลอดกาล (คลิป)
มอส ปฏิภาณ เผยน้ำตาลเป็นคนเข้มแข็ง อดทน รับตกใจกับการจากไปของน้ำตาล บุตรศรัณย์ ทราบข่าวการจากไปจากภรรยา เลยรีบเช็กคิวเพื่อมาร่วมงานรดน้ำศพของน้อง เผยคำพูดสุดท้ายที่พูดกับน้ำตาลที่โรงพยาบาลว่า หมวดรันไม่เคยยอมแพ้,นักแสดงซิทคอม ผู้กองเจ้าเสน่ห์ นำทีมโดย มอส ปฏิภาณ, ไจแอนท์ เชิญยิ้ม และ เต๋อ เชิญยิ้ม เดินทางมาร่วมพิธีรดน้ำศพ น้ำตาล บุตรศรัณย์ ทองชิว ที่วัดป้อมวิเชียรโชติการาม ศาลา 2 หลังจากเสร็จพิธีรดน้ำศพ ก็ได้มาให้สัมภาษณ์กับสื่อมวลชนว่า,มอส : วันนี้เราก็มารดน้ำศพน้อง ส่งน้องขึ้นสวรรค์และก็บอกกับน้องว่าให้หลับให้สบาย ซึ่งจริงๆ เมื่อวานนี้ผมกับทีมผู้กองเจ้าเสน่ห์ก็เพิ่งจะได้ไปเจอน้องมาที่ห้อง ICU ถามว่าพวกเรามีความผูกพันกันมากน้อยแค่ไหน เอ่อก็หลังจากที่จั๊กจั่นไป เขาก็ถามผมว่าอยากได้หมวดคนใหม่เป็นใคร ผมก็บอกว่าน้องน้ำตาลนี่แหละ เพราะดูจากท่าทางแล้วน้องน่าจะเป็นคนที่แสดงละครได้ดี,สุดท้ายเราก็เลยได้น้องน้ำตาลมาร่วมงาน เราร่วมงานกันอยู่ 7 ปี ซึ่งช่วงแรกที่น้องน้ำตาลเข้ามาในกอง เขาก็ยังค่อนข้างใหม่เลยดูจะเด๋อๆ ด๋าๆ แต่พอได้อยู่กับพวกพี่ๆ นานเข้า น้องน้ำตาลก็เริ่มปรับตัวได้ ปรับตัวได้ดี และเล่นเป็นหมวดรันได้อย่างน่ารัก จนแฟนๆ ที่ติดตามผู้กองเจ้าเสน่ห์ต่างก็ชมว่าน้องเป็นคนเก่งและเล่นเข้าจังหวะกับพี่ๆ ได้ดี,มอส : โดยส่วนตัวแล้วเวลาที่น้องน้ำตาลอยู่ในกองถ่ายเขาก็จะค่อนข้างเป็นคนที่เงียบๆ คอยฟังพี่ๆ เล่นมุก และก็คอยหัวเราะกับมุกตลกของพี่ๆ ในกอง,ไจแอนท์ เชิญยิ้ม : เขาเป็นเด็กที่มีความตั้งใจครับ เขาสุดยอดมาก,เต๋อ เชิญยิ้ม : น้องเป็นคนที่มีความตั้งใจในการทำงานมากจริงๆ ตั้งใจเล่นมุกกับเราตลอด และเราก็จะคอยแกล้งน้องอยู่เรื่อยๆ เวลาที่เขาเล่นมุก (ยิ้ม),เรามาทราบข่าวตอนไหนว่าน้องได้จากพวกเราไปแล้ว?,มอส : จริงๆ ตอนผมตื่นผมก็ยังไม่ได้ดูโซเชียลอะไรทั้งสิ้นนะครับ แต่แฟนผมเป็นคนส่งข้อความมาบอกว่าน้องน้ำตาลเสียชีวิตแล้ว ซึ่งตอนที่ทราบข่าวก็ใจหายเพราะเพิ่งจะได้ไปเยี่ยมน้องเมื่อวานนี้เอง จากนั้นก็เช็กคิวตัวเองเพื่อที่จะได้รีบมาหาน้องที่วัด,ระหว่างที่ร่วมงานกับน้องตลอด 7 ปี น้องเคยมีปัญหาสุขภาพให้เห็นบ้างมั้ย?,มอส : ไม่มีนะครับ ทุกครั้งเวลาที่น้องไม่สบายน้องก็จะไม่ค่อยกล้าพูด แต่เขาจะแอบกระซิบกับพี่ๆ ผู้หญิงในกองถ่ายที่เขาไว้ใจมากกว่า คือเขาจะไม่ค่อยอยากพูดไม่อยากทำให้ทุกคนในกองต้องเดือดร้อน ซึ่งเมื่อไหร่ก็ตามที่เขาพูดว่าไม่สบายหรือปวดหัวนั่นก็หมายความว่าเขาต้องพักแล้วจริงๆ,เขาจะเป็นคนแบบนี้แหละครับ และพวกเราก็จะคอยถามเขาตลอดว่า ปวดหัวจริงหรือเปล่า น้ำตาลไหวไหม คือบอกพวกพี่มาเลย อย่าลดราคาให้พวกพี่นะ เพราะเขาจะเป็นคนที่แบบถ้าป่วยสัก 100 เขาจะบอกเราแค่ 10 เป็นแบบนี้ตลอด แต่ถ้าถามว่าที่ผ่านมาเคยเห็นเขาป่วยหนักๆ ไหม ก็ไม่เคยมีนะครับ ไม่เคยเห็น,เต๋อ เชิญยิ้ม : น้ำตาลจะเป็นคนที่ถ้าหากถ่ายละครวันจันทร์เลิกดึกและมีนัดกองต่อเช้าวันอังคาร เขาก็จะมาถึงกองเช้าและก็มาออกกำลังกายกับทุกคนในกอง,มอส : ผมคิดว่าน้ำตาลน่าจะเป็นคนที่เหนื่อยที่สุดเพราะบ้านเขาอยู่ไกล,ช่วงที่รดน้ำศพเราได้พูดหรือกล่าวอะไรกับน้องบ้างหรือเปล่า?,มอส : ไม่ได้เอ่ยเลยครับ และจริงๆ ผมก็ได้พูดไปตั้งแต่วันที่น้องอยู่ที่ห้อง ICU แล้วว่าพวกเราได้มาเยี่ยมและอยากให้น้องสู้ๆ รวมถึงพูดไดอะล็อกของน้องที่เราน่าจะได้ยินกันบ่อยๆ ก็คือ หมวดรันไม่มีวันยอมแพ้อยู่แล้ว,เราร่วมงานกับน้องมา 7 ปี หลังจากที่น้องเสียชีวิตไปแล้ว เรามีความหวังไหมว่าจะได้ทราบว่าน้องเสียชีวิตจากโรคอะไร?,มอส : เอ่อจริงๆ ผมก็แอบสงสัยนะครับว่ามันเกิดอะไรขึ้น ถามว่าอยากรู้ไหมก็อยากรู้ครับ แต่ทั้งนี้ทั้งนั้นมันก็เกินขอบเขตของเราที่จะทราบได้ มันเป็นเรื่องของแพทย์มากกว่า,ไจแอนท์ เชิญยิ้ม : ผมเชื่อว่าต่อไปเราต้องรู้ครับ เพราะว่าคุณแม่ของน้องได้บริจาคอวัยวะแล้ว บริจาคอวัยวะบางส่วน,มอส : ผมเองก็ต้องอนุโมทนาสาธุด้วย ที่คุณแม่ได้บริจาคร่างกายให้เป็นอาจารย์ใหญ่ เพื่อที่ทีมแพทย์จะได้ศึกษาว่าโรคนี้มันเกิดขึ้นจากอะไร.
มอส ปฏิภาณ เผยน้ำตาลเป็นคนเข้มแข็ง อดทน รับตกใจกับการจากไป เผยคำพูดสุดท้ายที่พูดกับน้ำตาลที่โรงพยาบาล
น้ำตาล เดอะสตาร์,น้ำตาล เดอะสตาร์5,น้ำตาล เดอะสตาร์ เสียชีวิต,น้ำตาล เสียชีวิต,น้ำตาล เดอะสตาร์ ป่วย,มอส ปฏิภาณ,ดารา